**Mestská časť Bratislava – Nové Mesto**

**zverejňuje**

**z á m e r prenájmu**

bytov č. 31, 37, 41 v bytovom dome Bojnická 7545/25, postavenom na parcele registra „C“ KN č. 17090/18, evidovanom na liste vlastníctva č. 2382, katastrálne územie Nové Mesto (ďalej aj „predmet nájmu“), vo vlastníctve mestskej časti Bratislava – Nové Mesto

; nájomcovi - EKO-podnik verejnoprospešných služieb, Halašova 20, 832 90 Bratislava, IČO: 00 491 870, ktorý je príspevkovou organizáciou mestskej časti (ďalej aj „nájomca“)

; za nájomné vo výške určenej Opatrením Ministerstva financií Slovenskej republiky z 23.apríla 2008 č.01/R/2008 o regulácii cien nájomného, v znení opatrenia č. 02/R/2008, ako aj opatrenia 01/R/2011, v znení neskorších predpisov na dobu neurčitú

; ako prípad hodný osobitného zreteľa podľa §9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu, že nájomca je príspevkovou organizáciou mestskej časti, ktorá tým zabezpečí ubytovanie niektorých svojich zamestnancov, prioritne takých ktorí majú trvalý pobyt mimo Bratislavy, v záujme zvýšenia záujmu takýchto zamestnancov o zamestnanie v tejto príspevkovej organizácii

; za podmienky :

nájomná zmluva bude nájomcom podpísaná najneskôr do 60 dní odo dňa schválenia uznesenia v miestnom zastupiteľstve. V prípade, ak nebude nájomná zmluva podpísaná zo strany nájomcu v tejto lehote, toto uznesenie stráca platnosť.

Ing. Ignác Olexík, PhD.

prednosta MÚ Bratislava-Nové Mesto